**1.PIELIKUMS**

Limbažu novada domes

27.07.2023. sēdes lēmumam Nr.617

(protokols Nr.8, 43.)

PROJEKTS

**ADMINISTRATĪVAIS LĪGUMS Nr.** \_\_\_\_\_\_\_\_\_\_\_\_\_\_\_\_

**par detālplānojuma īstenošanas kārtību nekustamajam īpašumam “Ķirrulauks”, Lembužos, Liepupes pagastā, Limbažu novadā zemes vienībā ar kadastra apzīmējumu 6660 007 0108**

Limbažos Dokumenta datums ir tā elektroniskās parakstīšanas datums

**Limbažu novada pašvaldība**, reģistrācijas Nr. 90009114631, juridiska adrese: Rīgas iela 16 Limbaži, Limbažu novads, LV-4001, (turpmāk - **Pašvaldība**), tās izpilddirektora Arta Ārgaļa personā, kurš darbojas saskaņā ar Pašvaldības nolikumu, no vienas puses,

un detālplānojuma “Ķirrulauks” īpašnieku **\_\_\_\_\_\_\_\_\_**,pers. kods \_\_\_\_\_\_\_\_\_\_\_,kā detālplānojuma īstenotāju no otras puses (turpmāk- Īstenotājs), kopā saukti – Puses, saskaņā ar Valsts pārvaldes iekārtas likuma 80.panta pirmās daļas 2. punktu, Teritorijas attīstības plānošanas likuma 31.panta pirmo daļu un ņemot vērā Limbažu novada pašvaldības domes, turpmāk – dome, 2023. gada 27. jūlija lēmumu Nr.\_\_\_\_\_\_(protokols Nr.\_\_,\_\_.) „Par detālplānojuma “Ķirrulauks”, Lembužos, Liepupes pagastā, Limbažu novadā, zemes vienībā ar kadastra apzīmējumu 6660 007 0108 1.1 redakcijas apstiprināšanu”, noslēdz šāda satura administratīvo līgumu par detālplānojuma īstenošanas kārtību (turpmāk - Līgums):

## LĪGUMA PRIEKŠMETS

Puses vienojas par detālplānojuma, kas apstiprināts ar domes 2023. gada 27. jūlija lēmumu Nr.\_\_\_\_\_\_\_\_(protokols Nr.\_\_,\_\_.) „Par detālplānojuma “Ķirrulauks”, Lembužos, Liepupes pagastā, Limbažu novadā, zemes vienībā ar kadastra apzīmējumu 6660 007 0108 1.1 redakcijas apstiprināšanu”, (turpmāk – Detālplānojums) īstenošanas kārtību un termiņiem.

## LĪDZĒJU SAISTĪBAS un atbildība

* 1. **Īstenotājs apņemas:**
     1. īstenot Detālplānojumu saskaņā ar Līgumu, Detālplānojuma Teritorijas izmantošanas un apbūves nosacījumiem un Grafisko daļu, Realizācijas kārtību; ievērojot spēkā esošo teritorijas plānojumu un citus normatīvos aktus;
     2. uzsākt Detālplānojuma īstenošanu no Līguma parakstīšanas brīža un Detālplānojuma:
        1. **pirmo kārtu** atbilstoši Līguma 3.1.1.punktā noteiktajam pilnībā īstenot līdz 2025. gada 31. jūlijam /2 gadi/;
        2. **otro kārtu** atbilstoši Līguma 3.1.2.punktā noteiktajam pilnībā īstenot līdz 2026.gada 31. jūlijam/3 gadi/;
        3. **trešo kārtu** atbilstoši Līguma 3.1.3.punktā noteiktajam īstenot līdz 2026.gadam. 31. jūlijam/3 gadi/;
        4. **ceturto kārtu** atbilstoši Līguma 3.1.4.punktā noteiktajam īstenot līdz 2033.gadam. 31. jūlijam/10 gadi/.
     3. apmaksāt visus ar Detālplānojuma īstenošanu (t.sk. ar nepieciešamo komunikāciju un ceļu projektēšanu un izbūvi) saistītos izdevumus;
     4. normatīvajos aktos noteiktajā kārtībā nodot ekspluatācijā Detālplānojuma ietvaros izbūvētos objektus un Detālplānojuma īstenošanas kārtībā noteiktajos termiņos;
     5. uzsākot būvniecību noslēgt līgumu ar attiecīgo apsaimniekotāju par atkritumu izvešanu no objekta būvniecības laikā.
  2. **Pašvaldība apņemas:**
     1. Uzraudzīt Detālplānojuma īstenošanu, atbilstoši normatīvo aktu prasībām.
     2. Sniegt nepieciešamo Pašvaldības rīcībā esošo informāciju, kas attiecas uz Līguma izpildi.
     3. Savas kompetences ietvaros sniegt metodisko atbalstu detālplānojuma realizācijas gaitā.
  3. Neviena no Pusēm nevar tikt vainota par tās vienošanās saistību nepildīšanu, ja to izpildi kavē nepārvarama vara. Puses veic nepieciešamos pasākumus, lai līdz minimumam samazinātu radītos kaitējumus, kas varētu izrietēt no nepārvaramas varas.
  4. Puse, kurai kļuvis neiespējami izpildīt saistības šī Līguma 2.3. punktā minēto apstākļu dēļ, piecu (5) darba dienu laikā rakstiski paziņo otrai Pusei par šādu apstākļu rašanos vai izbeigšanos.

## DETĀLPLĀNOJUMA ĪSTENOŠANAS NOSACĪJUMI

* 1. Īstenotājs Detālplānojuma risinājumus īsteno vairākos posmos šādā secībā (atbilstoši Detālplānojuma īstenošanas kārtībai un spēkā esošajiem normatīvajiem aktiem):
     1. **pirmā kārta:**
        1. plānotās Jūras ielas (ietverot apgriešanās laukumus) un elektroapgādes, nodrošinot elektrības pieslēgumu katrai plānotai zemes vienībai, tīklu būvniecības ieceru izstrāde, būvatļauju saņemšana, būvniecības uzsākšanas nosacījumu izpilde, būvdarbu veikšana;
        2. pēc ielas ar saistvielām nesaistītā seguma konstruktīvajā kārtā būvniecības ar novadgrāvjiem un elektroapgādes tīklu ar sadales skaitītājiem īstenošanas vismaz 70% apmērā no būvprojektos paredzētā, ko apliecina attiecīgajā jomā sertificēts speciālists, pašvaldības dome pieņem lēmumu par nekustamā īpašuma lietošanas mērķu piešķiršanu detālplānojumā izdalītajām zemes vienībām;
        3. ielas un apbūvei paredzēto zemes vienību atdalīšana atsevišķos zemes gabalos, jaunizveidoto zemes vienību robežplānu izgatavošana un nostiprināšana Zemesgrāmatā esošā īpašuma sastāvā.
     2. **otrā kārta:**
        1. ielas, ietverot apgriešanās laukumus, ar saistvielām nesaistītā seguma konstruktīvajā kārtā, nodošana ekspluatācijā;
        2. elektroapgādes tīklu, kas nodrošina pieslēguma vietu katrai dzīvojamās apbūves zemes vienībai nodošana ekspluatācijā.
     3. **trešā kārta:**
        1. projektēšana un būvniecība katrā no detālplānojuma teritorijas izdalītajām zemes vienībām var tikt organizēta individuāli, atbilstoši normatīvajos aktos noteiktajā kārtībā izstrādātajiem un akceptētajiem būvprojektiem.
     4. **ceturtā kārta:**
        1. ielas 2.kārtas – ielas, ietverot apgriešanās laukumus, ar cieto segumu un ielas apgaismojuma nodošana ekspluatācijā;
        2. ja centralizētie ūdensapgādes tīkli un centralizētie kanalizācijas tīkli līdz Detālplānojuma teritorijai ir izbūvēti, tad Detālplānojuma teritorijas pieslēgums pie šiem tīkliem ir jārealizē.
        3. pieļaujami kanalizācijas hermētiski izsmeļamie krājrezervuāri ar tālāku notekūdeņu izvešanu uz attīrīšanas iekārtām vai bioloģiskās attīrīšanas ietaises ar attīrīto notekūdeņu tālāku novadīšanu novadgrāvjos un individuāla ūdensapgāde (t.sk. dzeramā ūdens) - ja nav realizēti Līguma 3.1.4.2. apakšpunktā minētie centralizētie tīkli.

## Līguma spēkā esamība

* 1. Līgums stājas spēkā ar tā parakstīšanas dienu un ir spēkā līdz Pušu pilnīgai un abpusējai saistību izpildei.
  2. Detālplānojums ir uzskatāms par īstenotu pēc īstenošanas kārtībā iekļauto risinājumu pabeigšanas.
  3. Pašvaldība pēc Īstenotāja paskaidrojuma izvērtēšanas var lemt par apstiprinātā detālplānojuma izpildes termiņa pagarināšanu.
  4. Līguma teksts var tikt mainīts vai papildināts Pusēm, savstarpēji vienojoties un noformējot to rakstiski. Jebkura šāda rakstiska vienošanas kļūst par Līguma neatņemamu sastāvdaļu.
  5. Īpašumtiesību vai detālplānojuma īstenotāja maiņas gadījumā Īstenotājam pienākums ir informēt jauno tiesību pārņēmēju par noslēgto Līgumu un tā nosacījumiem. Līgums ir pārjaunojams ar tiesību pārņēmēju. Ja Līgums netiek pārjaunots, Detālplānojumu nav atļauts turpināt īstenot un Pašvaldība izskata jautājumu par tā atzīšanu par spēku zaudējušu.
  6. Līgums zaudē spēku, ja Detālplānojums tiek atcelts vai atzīts par spēku zaudējušu.
  7. Visas pārējās Pušu savstarpējās tiesiskās attiecības, kas nav atrunātas Līgumā, regulējamas saskaņā ar Latvijas Republikā spēkā esošajiem normatīvajiem aktiem.
  8. Līgums sagatavots elektroniska dokumenta veidā, uz trīs lappusēm, parakstīts ar drošu elektronisko parakstu un stājas spēkā pēdējā paraksta un laika zīmoga pievienošanas brīdī.

## pušu juridiskās adreses un rekvizīti

|  |  |
| --- | --- |
| **Limbažu novada pašvaldība:**  Nodokļu maksātāja reģ. Nr. 90009114631  Juridiskā adrese: Rīgas iela 16  Limbaži, Limbažu novads, LV-4001  E-pasta adrese: pasts@limbazunovads.lv  Bankas rekvizīti:  AS „SEB banka”  Konta Nr. LV37UNLA0050014284308  Kods UNLALV2X  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  A.Ārgalis | **Īstenotājs:**  \_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |
|  |  |